|  |
| --- |
| **Az óra céljai:** a tanulók kontextusba helyezve átismétlik, elmélyítik a korábban tanult *Past Simple*, *Past Continuous és Past Perfect* igeidők használatát. Megismerik Luther Márton életének fontosabb állomásait, és megtanulják a lutheri reformációval kapcsolatos angol szavakat, kifejezéseket. |
| **Idő** | **Szakaszok és célok** | **Tanulói tevékenységek** | **Tanári tevékenységek** | **Munkaforma/****Módszer** | **Tananyagok/****Eszközök** | **Megjegyzések** |
| 2perc | Jelentés, óra eleji adminisztráció  | A hetes jelent. A tanulók bekapcsolják a számítógépeiket.  | A tanár bekapcsolja a számítógépet, regisztrálja a hiányzókat.  | Frontális | Tanári számítógép |  |
| 6 perc | RáhangolódásCél: előkészítés, meglévő ismeretek aktiválásaTantárgyi kapcsolódás: hittan, történelem | A tanulók négyfős csoportokban megoldják a feladatot: csoportba kell rendezniük a négy reformátorhoz (Luther, Kálvin, Méliusz és Károli) tartozó jellemzőket.  | A tanár négyfős csoportokat hoz létre. A tanulók húznak egy cetlit, amin a négy reformátor egyikének a neve olvasható. Helyükről felállva megkeresik 3 társukat (egy csoportban 4 különböző reformátor neve legyen). Elmagyarázza a feladatot, segít megtalálni a LearningApps feladatot.  | Csoportmunka  | Tanulói számítógépek. LeanrningApps feladat (csoportos kirakó).<https://learningapps.org/display?v=prdn4xmx518>  | Mindegyik csoportnál jelöljünk ki (vagy maguk közül válasszanak) egy „számítógépkezelőt”, aki a társak utasításai alapján oldja meg a LearningApps feladatot a számítógépen.  |
| 5perc | Új anyag prezentálásaCél: az olvasott szöveg globális megértése (skimming)  | A tanulók párokba rendeződve megkeresik, hogy a megadott alcímek melyik bekezdéshez tartoznak.  | A tanár párokra osztja a tanulókat, és kiosztja a Luther életéről szóló szöveget, elmagyarázza a feladatot, felügyeli a munkát.  | Pármunka | Feladatlap:Ango\_12\_evf\_B1\_17\_tmcs\_sanyag11\_GR(Luther szöveg - alcímek) | A párokat létrehozhatjuk egyszerűen úgy, hogy a négyfős csoportokat kétfelé osztjuk, de lehet úgy is, hogy különböző képességű diákokat teszünk párba.Megoldás: 1 – E; 2 – C; 3 – H; 4 – B; 5 – G; 6 – A; 7 – F  |
| 6 perc | Új anyag feldolgozásaCél: ráismerő készség fejlesztése, szókincsbővítés. Előre megtanítani („pre-teach”) olyan Lutherhez és a reformációhoz kapcsolódó szavakat, kifejezéseket, amelyeknek megértésére, ismeretére szükség lesz a szöveg alapos megértéséhez. | A tanulók párban dolgozva megkeresik a megadott szavakat a szövegben, és a szövegkörnyezet segítségével kitalálják a jelentésüket, majd párosítják a hozzájuk tartozó magyarázattal.  | A tanár segít megtalálni a LearningApps feladatot. Elmagyarázza a feladatot, felügyeli a munkát. Irányít. | Pármunka | LearningApps feladat (párkereső)<https://learningapps.org/display?v=pkerm1dwc18> | Differenciálási lehetőség: egynyelvű vagy kétnyelvű online szótár használata (tudásszinttől függően).A megkeresendő szavak a LearningApps feladatban nagy betűkkel szerepelnek, de szükség szerint ki is lehet vetíteni a digitális táblára, vagy nyomtatva kiosztani.  |
| 6 perc | Új anyag feldolgozásaCél: az olvasott szöveg megértése (scanning)  | A tanulók a szöveg alapján időrendi sorrendbe teszik Luther életének egyes állomásait, történéseit.  | A tanár segít megtalálni a LearningApps feladatot. Elmagyarázza a feladatot, felügyeli a munkát. Ellenőriz.  | Pármunka | LearningApps feladat (idővonal)<https://learningapps.org/display?v=pmw6b172t18> | A tanulóknak a sorba rendezésnél oda kell figyelni az igeidőkre, meg kell érteniük a *Past Perfect/Continuous/Simple* igeidőkkel kifejezett cselekmények/történések időbeni viszonyát.  |
| 8 perc | Új anyag feldolgozásaCél: az olvasott szöveg alapos megértése | A tanulók a szöveg alapján megoldják a feladatot: a megkezdett mondatot be kell fejezni, kiválasztva 3 lehetőség közül azt, amelyik a legmegfelelőbb. | A tanár segít megtalálni a LearningApps feladatot. Elmagyarázza a feladatot, rámutat (rávezeti a tanulókat), hogy a szövegben előforduló igeidők segítik a tájékozódást a feladat megoldásakor. Ellenőriz.  | Pármunka | LearningApps feladat (többválasztós kvíz)<https://learningapps.org/display?v=pn5jg013c18> | Ennél a feladatnál is az igeidőkre kell figyelni, azon múlik, hogy melyik befejezés a helyes.  |
| 10 perc | RendszerezésCél: összefoglalni és gyakorolni a *Past Simple*, *Past Continuous és Past Perfect* igeidők használatát | A tanulók a tanár kérdésére kiegészítik a táblára kivetített „használati utasításokat”, majd leírják a füzetükbe. A tanulók párban dolgozva megoldják a feladatot. Mondatpárokat olvasnak, amelyben csak az igeidők különböznek, és megbeszélik a mondatok jelentése közötti különbségeket.  | A tanár kivetíti a digitális táblára az igeidőkkel kapcsolatos „használati utasításokat”, amelyből az igeidők nevei ki vannak hagyva. A tanár kiosztja a feladatlapot, elmagyarázza a feladatot.Ellenőrzés:A tanár kivetíti a feladatlapot a digitális táblára, és egyenként felszólít egy-egy tanulót, aki elmagyarázza a mondatok jelentése közötti különbséget.  | PlénumEgyéni munka PármunkaPlénum | Segédanyag:Ango\_12\_evf\_B1\_17\_tmcs\_sanyag12\_GRFeladatlap:Ango\_12\_evf\_B1\_17\_tmcs\_sanyag13\_GRDigitális tábla | Ez a feladat lehet házi feladat, amennyiben a korábbi feladatok megoldása több időt vett igénybe. |
| 2 perc | Házi feladat | A tanulók feldolgozzák az óra elején említett 3 reformátor egyike életének fontosabb állomásait a Lutherről olvasottak és megbeszéltek mintájára. A következő órán a saját szavaikkal kell elmesélniük. | A tanár ismerteti a házi feladatot.  | Frontális |  | Differenciálási lehetőség: 1 - a tanulók tetszés szerint választhatnak más reformátorokat a korból2 – mindhárom reformátor életrajzát fel kell dolgozni |